Napoka Iria

Napoka Iria 2005 urtean Eibarren, sorturiko folk, blues eta rock musika taldea da. 2017an taldearen ibilbidearen amaiera iragarri zuen.

 Taldekideak 
 Miren Narbaiza Martiartu (Eibar) - ahotsa eta gitarra akustikoa
 Ander Mujika Zubiaurre (Elgoibar) - gitarra elektrikoa, fagota, ukelelea...

 Historia 
2005 urtean Miren eta Ander elkartu ziren eta 2006an maketa bat argitaratu zuten, Napoka Iria. Tarte luze samarra pasa bazen ere bi diska plazaratu zituzten ondoren Lehertarazi edifizioak (2011) eta Arnasten ikasteko berriz (2013). Kontzertuak emateko garaian bi formatu jorratu zituzten, bata Napoka Iria bera, bikoteak eskeinitakoa, eta bestea Napoka Band izena zuena, Willis Drummond eta Andrakan taldeetako kide batzuek lagunduta.

2014-15 denboraldian Euskal Telebistako Tumatxak saioko atal bakoitzean Miren eta Anderrek zegokien talde edo abeslariaren kantu ezagunenaren bertsio akustikoa egin zuten, Aitormena (Hertzainak), Arratsalde honetan (Sorotan bele), Loa Loa (Amaia Zubiria), Aitarik ez dut (Errobi)...

2017an ibilbidearen amaiera iragarri zuten. Azken kontzertua Eibarko Coliseo antzokian izan zen uztailaren 7an.

2017an bertan Miren Narbaizak MICE izenarekin bere lehen bakarkako diska atera du.

 Diskografia 
 Diskak 
 Napoka Iria (autoekoizpena, 2006) - maketa
 Lehertarazi edifizioak (Bonberenea Ekintzak, 2011)
 Arnasten ikasteko berriz (Bonberenea Ekintzak, 2013)
 Singleak 
 Itzal itzazu argiak #2 (autoekoizpena, 2013) - 2 abesti
 Arrakalak (autoekoizpena, 2014) - abesti bat

 Kolaborazioak 
 Ametsen txokoan (Ataramiñe, 2013)

 Erreferentziak 

 Kanpo estekak 

Kategoria:2000ko hamarkadako musika taldeak
Kategoria:2010eko hamarkadako musika taldeak
Kategoria:Euskal Herriko musika taldeak
Kategoria:Eibarko musika taldeak
Kategoria:Elgoibarko musika taldeak